
Thirrje publike 
Për aplikim të kompanive nga Kosova për pjesëmarrje në Forum Ekonomik dhe B2B takime në Hungari me 01-02 shkurt 2023.
Me qëllim të promovimit të kompanive prodhuese kosovare në gjetjen e tregjeve të huaja për eksport, Ministria e Industrisë, Ndërmarrësisë dhe Tregtisë (MINT) përmes Agjencisë për Investime dhe Përkrahjen e Ndërmarrjeve në Kosovë (KIESA) shpallë thirrjen publike për bizneset e Kosovës nga sektorët e TIK-ut, tekstilit, bujqësisë, ndërtimtarisë, drurit, energjisë së ripërtëritshme dhe jo vetëm, që të aplikojnë për pjesëmarrje në forumin ekonomik dhe B2B takime ndërmjet kompanive kosovare dhe atyre hungareze që do të mbahet në Hungari/Budapest me datë 01-02 shkurt, 2023.

Paraqitja shtetërore organizohet nga MINT/KIESA, ndërsa CARITAS do të mbuloj financiarisht akomodimin e 10 kompanive të përzgjedhura, ndërsa shpenzimet e udhëtimit, ushqimit, dërgimin e materialeve promovuese, etj. të subjekteve pjesëmarrëse do të merren përsipër nga vet subjektet pjesëmarrëse. 
Shprehjet e interesimit të dërguara deri me datë 20.01.2023 dhe aplikacionet e plotësuara tërësisht mund të konsiderohen për vlerësim.
1. Për të aplikuar për të qenë pjesë e delegacionit duhet dorëzuar në mënyrë elektronike dokumentet:
0. Aplikacionin e plotësuar më të dhënat bazike të subjektit aplikues;
0. Dëshminë që subjekti aplikues është i regjistruar në Republikën e Kosovës;
0. Kopjen e letërnjoftimit të personit të autorizuar të subjektit aplikues; 
0. Deklaratën nën betim; 

Subjektet që dëshirojnë të aplikojnë për të marrë pjesë në forumin ekonomik duhet të shprehin interesimin e tyre duke plotësuar aplikacionin dhe ta dërgojnë në mënyrë elektronike më së largu deri më 20.01.2023 në e-mail adresën: info.kiesa@rks-gov.net dhe Export.Kiesa@rks-gov.net
Informimi dhe pyetësori për shprehje të interesit mund të merren në KIESA-MINT apo të shkarkohen nga faqet e internetit mint.rks-gov.net dhe kiesa.rks-gov.net apo në e-mail adresën info.kiesa@rks-gov.net dhe Export.Kiesa@rks-gov.net 

